
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

29 ΔΕΚΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1208 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επικύρωση έκθεσης καθορισμού οριογραμμής αιγιαλού και παραλίας 
στη θέση ΑΜΜΟΙ Κοινότητας Βασιλικού Ζακύνθου, μπροστά από 
την ιδιοκτησία Μαρίας Ράπτη, Κων/νου Ράπτη κοκ Ν. Παπαϊωάν- 


νου. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Αγ. Ιωάννης Νικήτης. 2 

ΑΝΑΚΟΙΝΩΣΕΙΣ 

Γνωστοποίηση Παρακατάθεσης. 3 


Παρακατάθεση συμπληρωματικής αποζημιώσεων ακινήτων που 
έχουν απαλλοτριωθεί με την κ.υ.α. Δ. 3413/2777/12.6.79 
ΦΕΚ 342/22.6.79 τ. δ' για την διαπλάτυνση της Εθνικής 
οδού Βουλιαγμένης Σουνίου στο τμήμα Λαγονήσι- Φώκαια. . 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

' Εγκριση τοπικού ρυμοτομικού σχεδίου στην εκτός σχεδίου περιοχή του 
δήμου Διδυμοτείχου (ν. Έβρου) για την ανέγερση εργατικών κατοι¬ 
κιών και καθορισμός όρων και περιορισμών δόμησης αυτού». ... 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 6821 (1) 

Επικύρωση έκθεσης καθορισμού οριογραμμής αιγιαλού και παραλίας στη 
θέση ΑΜΜΟΙ Κοινότητας Βασιλικού Ζακύνθου, μπροστά από την 
ιδιοκτησία Μαρίας Ράπτη, Κων/νου Ράπτη και Ν. Παπαϊωάννου. 

Η ΝΟΜΑΡΧΗΣ ΖΑΚΥΝΘΟΥ 
' Εχοντας υπόψη: 

1. Τις διατάξεις: 

α) του άρθρου 1 παρ. 1 του Ν. 3200/1955 «περί διοικητικής αποκέ¬ 
ντρωσης»· 

β) του από 11/12.11.1929 Δ/τος «περί Διοικήσεως Δημ. Κτημάτων» 
γ) των άρθρων 1, 2 και 3 του ΑΝ 2344/1940 «περί αιγιαλού και πα¬ 
ραλίας». 

δ) Του άρθρου 5 του Α.Ν. 263/1968 «περί τροποποιήσεως και 
συμπληρώσεως των διατάξεων περί Διοικήσεως Δημοσ. Κτημάτων». 

2. Την αίτηση των Μαρίας και Κων/νου Ράπτη και Ν. Παπαϊωάν- 
νου για το καθορισμό των ορίων αιγιαλού και παραλίας στη θέση 
ΑΜΜΟΙ Κοινότητας Βασιλικών Ζακύνθου μαζί με τοπογραφικό διά¬ 
γραμμα της περιοχής και έχει συνταχθεί από το πολιτικό Μηχανικό 
Κώστα I. Μπίνη και ελεγχθεί επί τόπου για την ακρίβεια της αποτυ- 
πώσεως στις 7.8.1986 από το τοπογράφο μηχανικό με βαθμό 
ΠΕ4/Α της Δ.Τ.Υ.Ν. Ζακύνθου Ε. Αρβανιτάκη και θεωρήθηκε από 
το Δ/ντή της Δ.Τ.Υ.Ν. Ζακύνθου Σίμο Σιμαιωνίδη πολιτ. μηχανικό. 

3. Την από 7.8.1986 έκθεση της επιτροπής του άρθρου 5 του 
Α.Ν. 263/1968 καθορισμού των οριογραμμών αιγιαλού και παρα¬ 


λίας και το πιο πάνω τοπογραφικό διάγραμμα στο οποίο έχει χαρα- 
χθεί με κόκκινη γραμμή η οριογραμμή του αιγιαλού. 

4. Τη σύμφωνη γνώμη του ΓΕΝ που έχει διατυπωθεί με το υπ’ 
αριθμόν 187.2/552/86 έγγραφό του, αποφασίζουμε: 

Επικυρώνουμε την από 7.8.1986 έκθεση της επιτροπής του άρ¬ 
θρου 5 του Α.Ν. 263/1968 καθορισμού των οριογραμμών αιγιαλού 
και παραλίας στη θέση ΑΜΜΟΙ Κοινότητας Βασιλικού Ζακύνθου 
μπροστά από την ιδιοκτησία Μαρίας και Κων/νου Ράπτη και Ν. 
Παπαϊωάννου και το τοπογραφικό διάγραμμα που συνοδεύει την 
έκθεση αυτή που έχει θεωρηθεί την 7.8.86 από το Δ/ντή της 
Δ.Τ.Υ.Ν. Ζακύνθου Σ. Σιμαιωνίδη. 

Η απόφαση αυτή μαζί με την από 7.8.1986 έκθεσή της Επιτροπής 
να δημοσιευθεί στην Εφημερίδα της Κυβέρνησης. 

Ζάκυνθος, 9 Δεκεμβρίου 1986 
Η Νομάρχης 
ΕΥΦΗ Δ. ΜΗΤΩΣΗ 


ΕΚΘΕΣΗ 

Καθορισμού ορίων Αιγιαλού και Παραλίας στη περιοχή Κοινότητας 
Βασιλικού της Νομαρχίας Ζακύνθου. 

Στο Βασιλικό Ζακύνθου σήμερα στις 7 Αυγούστου 1986 ημέρα 
Πέμπτη καί ώρα 12.00 μεσημβρινή οι υπογεγραμμένοι: 

α. Δημήτριος Χατζίδης εφοριακός με βαθμό ΠΕ1/Α Οικονομι¬ 
κός ' Εφορος Ζακύνθου, ως Πρόεδρος. 

β. Σιμός Σημαιωνίδης Πολιτικός Μηχανικός με βαθμό ΠΕ1/Α 
Δ/ντής Τεχνικών Υπηρεσιών Νομαρχίας Ζακύνθου ως μέλος, και 
γ. Ιωάννης Γεωργάκος Ανθυποπλοίαρχος Λ.Σ. Λιμενάρχης Ζακύνθου 
ως μέλος. 

Αποτελούντες την κατά νόμου Επιτροπή για τον καθορισμό των 
ορίων Αιγιαλού και Παραλίας στην Περιοχή της Κοινότητας Βασι¬ 
λικού της Νήσου Ζακύνθου του Νομού Ζακύνθου, όπου και η ιδιο¬ 
κτησία των αιτούντων Μαρίας Ράπτη, Κώστα Ράπτη, και Νικ. 
Παπαϊωάννου, αφού προηγουμένως σήμερα διενεργήσαμε επί τό¬ 
που αυτοψία και έχοντας υπόψη τις διατάξεις του Α.Ν. 
2344/1940 «περί Αιγιαλού και Παραλίας» όπως αυτές τροποποι¬ 
ήθηκαν και συμπληρώθηκαν μεταγενέστερα. 

Την από 7.8.86 αίτηση των Μαρίας Ράπτη, Κων/νου Ράπτη και Νικ. 
Παπαϊωάννου. 

Το από Μάιο 1986 Τοπογραφικό διάγραμμα υπό κλίμακα 1:500, 
αποτελούμενο από δύο (2) φύλλα διαστάσεων 0,70χ1,00 μ που έχει 
συνταχθεί από τον Πολιτικό Μηχανικό Κώστα I. Μπίνη και ελεχθεί 
επί τόπου για την ακρίβεια της αποτυπώσεως στις 7.8.1986 από 
τον Διπλωματούχο Αγρονόμο Τοπογράφο Μηχανικό με βαθμό 
ΠΕ4/Α της Δ.Τ.Υ.Ν. Ζακύνθου Ευάγγελο Αρβανιτάκη και Θεωρήθει 
αυθημερόν από τον Διευθυντή της Δ.Τ.Υ.Ν. Ζακύνθου και μέλος της 
Επιτροπής αυτής Σίμο Συμαιωνίδη Πολιτικό Μηχανικό με βαθμό 
ΠΕ1/Α (Παράρτημα II της παρούσης). 

Τα στοιχεία της διενεργηθείσης σήμερα επί τόπου αυτοψίας: 

α. χαράσσει επί του άνω τοπογραφιχού διαγράμματος τα όρια του 
Αιγιαλού δΓ ερυθράς συνεχούς πολυγωνικής γραμμής οι κορυφές της 
οποίας αριθμούνται με τους αριθμούς 1, 2, 3, 4....16, 17, 18 που 
ορίζονται και εξασφαλίζονται από τις συντεταγμένες τους στο Κρατικό 
Τριγωνομετρικό δίκτυο σε Αζιμονθιακή Προβολή με αρχή φ=37 ° 
45' και λ=—2° 45' από Αθήνα και αναγράφονται στον Πίνακα 
Συντεταγμένων Κορυφών Πολυγωνικής Γραμμής Αιγιαλού (Παράρ¬ 
τημα I της παρούσης εκθέσεως), και στα δύο φύλλα του σχετικού 
τοπογραφικού διαγράμματος σημειώνεται ότι η κορυφή 4 της άνω 
πολυγωνικής γραμμής συμπίπτει με την βορειοδυτική γωνία του χτί¬ 
σματος του Αντλιοστασίου. 

β. Καθορίζεται ζώνη παραλίας πλάτους ΙΟ.ΟΟμ εσωτερικά τής 
γραμμής Αιγιαλού επειδή άλλως δεν εξυπηρετούνται οι σκοποί της 
παρ. 1 του άρθρου 7 του Α.Ν. 2344/40. 

γ. Χαράσσει επίσης επί του άνω τοπογραφιχού διαγράμματος 
τα όρια της ζώνης παραλίας δια κίτρινης συνεχούς πολυγωνικής 
γραμμής που είναι παράλληλη της πολυγωνικής γραμμής του 


ΠΑΡΑΡΤΗΜΑ I 

ΠΙΝΑΚΑΣ ΣΥΝΤΕΤΑΓΜΕΝΩΝ ΚΟΡΥΦΩΝ ΠΟΛΥΓΩΝΙΚΗΣ ΓΡΑΜ¬ 
ΜΗΣ 

ΟΡΙΟΥ ΑΙΓΙΑΛΟΥ 


α/α 

χ 

Ψ 

1. 

763,50 

-1.987,00 

2. 

825,50 

-2.022,00 

3. 

869,00 

-2.032,50 

4. 

1.023,67 

-2.124,44 

5. 

1.068,50 

-2.151,50 

6. 

1.131,50 

-2.160,70 

7. 

1.195,30 

-2.183,50 

8. 

1.273,50 

-2.229,50 

9. 

1.346,00 

-2.231,50 

10. 

1.394,50 

-2.256,40 

11. 

1.414,50 

-2.245,30 

12. 

1.433,65 

-2.247,60 

13. 

1.453,00 

-2.262,00 

14. 

1.477,80 

-2.258,30 

15. 

1.515,30 

-2.269,00 


όριου Αιγιαλού και απέχει αυτής κατά δέκα (10,00) μέτρα οι 
κορυφές της οποίας αριθμούνται με τους τονούμενους αριθμούς 
1·, 2', 3', 4',... 16', 17’, 18'. 

Στην ζώνη παραλίας υπάρχει μόνο ένα χτίσμα το παλαιό αντλιο¬ 
στάσιο παρά την Κορυφή 4 της Πολυγωνικής γραμμής του ορίου 
Αιγιαλού και το πλησίον αυτού πηγάδι. 

Η ΕΠΙΤΡΟΠΗ 
Ο Πρόεδρος 

ΔΗΜΗΤΡΗΣ ΧΑΤΖΙΔΗΣ 
Τα Μέλη 

ΣΙΜΟΣ ΣΗΜΑΙΩΝΙΔΗΣ 

Ο Λιμενάρχης Ζακύνθου 

ΙΩΑΝΝΗΣ ΓΕΩΡΓΑΚΟΣ 


16. 

1.519,50 

-2.299,50 

17. 

1.599,00 

-2.339,50 

18. 

1.628,30 

-2.381,00 


ΠΑΡΑΤΗΡΗΣΕΙΣ: Βορειοδυτική γωνία κτιρίου Αντλιοστασίου. 

ΟΡΙΑ ΠΑΡΑΛΙΑΣ 

Η Πολυγωνική γραμμή του ορίου Παραλίας είναι παράλληλη της 
Γραμμής Αιγιαλού και απέχει αυτής δέκα (10,00) μέτρα. 

Ο πίνακας αυτός συνοδεύει την από 7 Αυγούστου 1986 έκθεση καθορι¬ 
σμού Αιγιαλού και Παραλίας στην Περιοχή Κοινότητας Βασιλικού Ζακύν¬ 
θου. 

Η ΕΠΙΤΡΟΠΗ 
Ο Πρόεδρος 

ΔΗΜΗΤΡΗΣ ΧΑΤΖΙΔΗΣ 
Τα Μέλη 

Ο Δ/ντής Τ.Υ.Ν. ΖΑΚΥΝΘΟΥ 
ΣΙΜΟΣ ΣΗΜΑΙΩΝΙΔΗΣ 
Ο Λιμενάρχης Ζακύνθου 
ΙΩΑΝΝΗΣ ΓΕΩΡΓΑΚΟΣ 




7 63.50 
-1.98ΖΟΟ 

Αριθ. 7680 (2) 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Αγ. Ιωάννης Νικήτης. 

Ο ΝΟΜΑΡΧΗΣ ΧΑΛΚΙΔΙΚΗΣ 
' Εχοντας υπόψη: 

1. Τις διατάξεις των άρθρων 1 και 7 του Α.Ν. 2344/1940 «περί 
Αιγιαλοΰ και παραλίας», όπως τροποποιήθηκαν και συμπληρώθηκαν με τις 
διατάξεις: 

α) του άρθρου 13 του Ν. 1978/1986 και β) του άρθρου 23 του Ν. 
153/1963. 

2. Τις διατάξεις της παραγράφου 9 του άρθρου 1 του Κεφαλαίου 
Β’ της 0. 208/181/26.4.1982 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικο¬ 
νομικών «Αναμόρφωση Συλλογικών Οργάνων Γνωμοδοτικής και 
Αποφασιστικής αρμοδιότητας του Υπουργείου Οικονομικών». 

3. Την από 15.7.1986 έκθεση της «Επιτροπής καθορισμού 
των ορίων του αιγιαλού και παραλίας και θέσεων αμμοληψίας», 
που καθόρισε τα όρια του αιγιαλφύ και της παραλίας στην περιοχή 
Αγ. Ιωάννης Νικήτης και το από Μάρτιος 1986 κλίμακα 1:500 
τοπογραφικό διάγραμμα του Πολιτικού Μηχανικού Αντώνη Μά- 
ντσιου που θεωρήθηκε την 15.4.1986 από τη Διεύθυνση Τεχνι¬ 
κών Υπηρεσιών της Νομαρχίας Χαλκιδικής και συνοδεύει την 
έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που δια¬ 
τυπώθηκε στο 187.2/541/86 έγγραφό του, 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α/1955) «περί διοικητικής αποκεντρώ- 
σεως» σε συνδυασμό με τις διατάξεις του από 28.6.1955 Β. 
Δ/τος «περί εξαιρέσ.εως από της κατά το άρθρο 1 παράγραφος 1 
του Ν. 3200/1955 αρμοδιότητας των Νομαρχών αντικειμένων 
τινών αρμοδιότητας του Υπουργού Οικονομικών» του Β.Δ. 
704/1970 και του άρθρου 1 παράγραφος 5 του Π.Δ. 71/25.2. 
1984, σχετικά με τη μεταβίβαση αρμοδιοτή-ίων του Υπουργού 
Οικονομικών στους Νομάρχες και στις περιφερειακές Αρχές δια- 
νομαρχιακού επιπέδου, αποφασίζουμε: 

1. Επικυρώνουμε την από 15.7.1986 έκθεση της Επιτροπής 
καθορισμού των ορίων του αιγιαλού και παραλίας και θέσεων αμμο¬ 
ληψίας καθώς και το από Μάρτιο 1986 τοπογραφικό διάγραμμα, 
που την συνοδεύει το οποίο συντάχτηκε από τον Αντώνη Μάνταιο 
πολιτικό Μηχανικό με κλίμακα 1:500, και θεωρήθηκε την 15.4. 
1986 από τη Διεύθυνση Τεχνικών Υπηρεσιών της Νομαρχίας Χαλ¬ 
κιδικής επί του οποίου η πιο πάνω Επιτροπή, με κόκκινη γραμμή 
καθόρισε τα όρια του αιγιαλού στη θέση Αγ. Ιωάννη και με κίτρινη 
γραμμή τα όρια παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα που 
προαναφέραμε να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Πολύγυρος, 15 Δεκεμβρίου 1986 

Ο Νομάρχης 
ΓΙΩΡΓΟΣ ΚΙΡΚΟΣ 


ΕΚΘΕΣΗ 

Της Επιτροπής καθορισμού των οριογραμμών αιγιαλού- παραλίας — πα¬ 
λιού αιγιαλού, σύμφωνα με τις διατάξεις του άρθρου 74 Π.Δ. 
636/1977. 

Καθορισμός για πρώτη φορά των ορίων αιγιαλού κ.λ.π. στην 
τοποθεσία Αγ. Ιωάννης Νικήτης- Ν. Χαλ/κής μπροστά από την 
απαλλοτριωθείσα έκταση υπέρ Ε.Ο.Τ. 

Πολύγυρος, 15 Ιούλη 1986 οι υπογεγραμμένοι: 

1. Κων/νος Ορφανίδης Οικον. Έφορος Πολυγύρου σαν Πρόεδρος. 

2. Παύλος Ανδρόνικος Πολ. Μηχ. με 4οΒ Δ.Τ.Υ.Ν.Χ σαν μέλος. 

3. Πασχάλης Γερακάρης Λιμενάρχης θεσ/νίκης σαν μέλος που 
αποτελούν την επιτροπή καθορισμού των ορίων του αιγιαλού παρα¬ 
λίας κ.λ.π. δυνάμει του άρθρ. 74 Π.Δ. 636/1977 και της αριθ. 
πρωτ. 5812/1984 απόφασης του Νομάρχη Χαλκιδικής (αρθ. 63 
παρ. 1 του Π.Δ. 636/77) που συγκλήθηκε ύστερα από την αριθ. 
πρωτ. 4992/9.4.86 εντολή του Προέδρου της, κάναμε αυτοψία 
στην παραπάνω περιοχή την 15.4.86. 

Αφού πήραμε υπόψη: 

1. Την από 4.4.86 αίτηση της Κοινότητας Νικήτα με την οποία ζητεί¬ 
το» ο καθορισμός των ορίων του αιγιαλού κ.λ,π. στην περιοχή αυτή. 

2. Το τοπογραφικό και υψομετρικό διάγραμμα που συντάχθηκε 
τον Μάρτιο 1986 από τον Αντώνιό Μάντσιο, Πολιτικό Μηχανικό σε 
μ(1) μία πινακίδα με κλίμακα 1:500 ελέχθηκε την 15.4.85 από τον 
υπάλληλο της Δ.Τ.Υ.Ν.Χ. Γεώργιο Κυριάκό και θεωρήθηκε την 
15.4.85 από τον Προϊστάμενο της Δ.Τ.Υ.Ν. Χοιλκιδικής, όπως ορί¬ 
ζει το άρθρο 20 του Ν. 719/1977. 

3. Τις διατάξεις του Α.Ν. 2344/1940 όπως τροποποιήθηκε και 
την σχετική δικαστηριακή και διοικητική νομολογία. 

4. Τήν αντίληψη που σχηματίσθηκε από την επιτόπια επίσκεψη 
για το πλάτος της βρέχόμενης ζώνης της ξηράς και άλλων συναφών 
στοιχείων δηλ. την μορφολογία της περιοχής την κατάσταση της 
ακτής την κατάσταση του θαλάσσιου χώρου τις καιρικές συνθήκες 
που επικρατούν στην περιοχή αυτή. 

5. Τις υποδείξεις που έγιναν με το αριθ. Φ. 187.2/291/1.7.86 
έγγραφο του Γενικού Επιτελείου Ναυτικού (ΓΕΝ), αποφασίζει: 

1. Καθορίζει στο παραπάνω τοπογραφικό διάγραμμα: 

α. Την οριογραμμή του αιγιαλού με κόκκινη συνεχή πολυγωνική 
γραμμή 1, 2.33 της οποίας οι κορυφές εξασφαλίζονται με συντε¬ 

ταγμένες του τριγωνομετρικού δικτύου. 

β. Την οριογραμμή της παραλίας με συνεχή κίτρινη πολυγωνική 
γραμμή 1’, 2',....33' της οποίας οι κορυφές εξασφαλίζονται με συ¬ 
ντεταγμένες του τριγωνομετρικού δικτύου. 

2. Αποφαίνεται ότι υπάρχει παλιός αιγιαλός που σημειώνεται με 

μπλέ συνεχή πολυγωνική γραμμή, 1''.ΙΟ' ’ της οποίας οι κορυ¬ 

φές εξασφαλίζονται με συντεταγμένες του τριγωνομετρικού δικτύου. 

3. Καθορίζεται ζώνη παραλίας πλάτους ΙΟμ. επειδή δεν εξυπηρε¬ 
τούνται οι σκοποί της παρ. 1 του άρθρου 7 του Α.Ν. 2344/1940. 

Η ΕΠΙΤΡΟΠΗ 

1. Κων.Ορφανίδης 

2. Παύλος Ανδρόνικος 

3. Π. Γερακάρης 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριβ. Φ 913.3/40/5/11039 (3) 

. Γνωστοποίηση Παρακατάθεσης 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

’ Εχοντας υπόψη: 

α. Το Νομοθετικό Διάταγμα 797/1971 «Περί αναγκαστικών απαλλο¬ 
τριώσεων». 

β. Την υπ’ αριθ. 072.2/7/Γ 1564/6.11.86 (ΦΕΚ 784/7.11 Μ 
Τ.Β’). 

Την απόφαση ανάθεσης αρμοδιοτήτων Υπουργού Εθνικής Άμυνας 
στον Υφυπουργό Εθνικής Άμυνας Ορ. Παπαστρατή γνωστοποιεί σε 
όσους διεκδικούν δικαιώματα κυριότητας καθώς και στους τυχόν 
ενυποθήκους δανειστές και τρίτους γενικά διεκδικητές πάνω στην 
έκταση 666.814μ 2 , η οποία αποτελεί τμήμα της έκτασης 1.814. 
085μ 2 που απαλλοτριώθηκε με την Ε.10749/1097/3.9.82 (ΦΕΚ 
523/25.10.82) κοινή απόφαση των Υπουργών Εθνικής Άμυνας και 
Οικονομικών στη περιοχή της Κοινότητας Κάρπης του Νομού Κιλκίς 
για στρατιωτικές ανάγκες και τελικά διαμορφώθηκε για συντέλεση 
σε έκταση 666.814μ 2 με την υπ’ αριθ. Ε. 16033/959 Ν. 
16674/8.12.86 ανακλητική απόφαση των ιδίων Υπουργών, ότι η 
αποζημίωση που καθώρισε το εφετείον Θεσσαλονίκης με την υπ’ αριθ. 
1560/86 απόφασή του για τα ακίνητα και ότι βρίσκεται πάνω σε 
αυτά όπως φαίνονται στο υπό κλίμακα 1:5000/82 κτηματολογικό 
διάγραμμα και στον αντίστοιχο πίνακα, που συντάχθηκε σύμφωνα με 
το άρθρο 2 του Ν.Δ. 797/71 και θεωρήθηκε από τον Διοικητή της 
ΓΥΣ έχει κατατεθεί στο Ταμείο Παρακαταθηκών και Δανείων και 
έχει εκδοθεί το 835240/19.12.86 γραμμάτιο σύστασης παρακατα¬ 
θήκης συνολικού ποσού δραχμών είκοσι πέντε εκατομμυρίων εννιακο- 
σίων ογδόντα χιλιάδων πενήντα (25.980.950). 

2. Η αποζημίωση αυτή θα καταβληθεί στους κατά το Νόμο δικαιού¬ 
χους. 

3. Η παρούσα να δημοσιευθεί στην Εφημερίδα της Κυβέρνησης τ. Δ’ 
όπως προβλέπεται από το άρθρο 7 του Ν.Δ. 797/71 και με ημερομηνία 
μέχρι 4.1.87. 

Αθήνα, 22 Δεκεμβρίου 1986 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 


Αριθ. Α1γ/11939 (4) 

Παρακατάθεση συμπληρωματικής αποζημιώσεων ακινήτων που 

έχουν απαλλοτριωθεί με την κ.υ.α. Δ. 3413/2777/12.6.7· ΦΕΚ 

342/22.6.79 τ. δ’ για την διαπλάτυνση της Εθνικής οδοΰ Βου¬ 
λιαγμένης Σουνίου στο τμήμα Λαγονήσι- Φώκαια. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1) Τις διατάξεις του ν. Δ/τος 797/1971 «Περί Αναγκαστικών 
Απαλλοτριώσεων» (ΦΕΚ 1/1.1.1971 τ. Α’). 

2) Την εξουσιοδοτική απόφαση του Υπουργού ΠΕ.ΧΩ.ΔΕ Εδ- 
2α/01/78/Φ.2.2.1/14.8.1985 (ΦΕΚ 496/14.8.1985 τ. Β’). 

3) Το π. δ/γμα 910/1977 ΦΕΚ 305/10.10.1977 τ. Α’ «περί 
Οργανισμού του Υπουργείου Δημοσίων Έργων». 

4) Τον πίνακα παρακατάθεσης των αποζημιώσεων που καθορίστη¬ 
καν με την απόφαση 3495/29.3.86 του Εφετείου Αθηνών για ακί¬ 
νητα που απαλλοτριώθηκαν με την κ.υ.α Δ. 3413/2777/12.6.79 
ΦΕΚ 342/22.6.79 τ. δ για τη διαπλάτυνση της Εθνικής οδού Βου¬ 
λιαγμένης Σουνίου στο τμήμα Λαγονήσι Φώκαια ειδοποιούμε τα πρό¬ 
σωπα που έχουν ή αξιώνουν εμπράγματα δικαιώματα στα παραπάνω 
ακίνητα ότι η αποζημίωση των εκτάσεων που έχουν απαλλοτριωθεί 
και των επικειμένων τους, όπως σημειώνονται στα σχετικά στοιχεία 
προδικασίας, έχει κατατεθεί στο Ταμείο Παρακαταθηκών και Δανείων 
Αθηνών, ύστερα από συμψηφισμό των δικαιωμάτων και των υποχρε¬ 
ώσεων και με την έκδοση του γραμματίου παρακαταθήκης 
833293/5.12.86 για συνολικό ποσό 639,120 δραχμών. 

Η παρακατάθεση των αποζημιώσεων έγινε υπέρ της Δόμνας Νίκης 
χας Αριστείδη Παπαχρήστου και Αγγελικής, Πηγής, Ιωάννη και 
Καλλιόπης Ευαγ. Κορομπίλη Μάγκα, (ιδιοκτ. 67α) δρχ. 639.120 
και θα καταβληθεί μόνο στα πρόσωπα που θα αναγνωριστούν δικαιού¬ 
χοι με απόφαση του Μονομελούς Πρωτοδικείου Αθηνών. 

Αθήνα, 11 Δεκεμβρίου 1986 
Με εντολή Νομάρχη 
Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 86730/3650 (5) 

Έγκριση τοπικού ρυμοτομικού σχεδίου στην εκτός σχεδίου περιοχή του 

δήμου Διδυμοτείχου (ν. Έβρου) για την ανέγερση εργατικών κατοι¬ 
κιών και καθορισμός όρων και περιορισμών δόμησης αυτού». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικό¬ 
τερα το άρθρο 26 όπως αυτό αντικαταστάθηκε με το άρθρο 8 
παρ. 13 του ν. 1512/85 (ΦΕΚ 4/Α). 

2. Τις διατάξεις του από 17.7.1923 ν. δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3 αυτού. 

3. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

4. Τις διατάξεις του ν. 1577/85 (ΦΕΚ 210/Α) και ειδικότερα τα 
άρθρα 7, 8 (παρ. 1) και 9. 

5. Τις διατάξεις του ν. 1647/86 (ΦΪΚ 141/Α) και ειδικότερα το 
άρθρο 12 παρ. 5. 

6. Την υπ’ αρ. 182/1985 γνωμοδότηση του δημοτικού συμβουλίου Δι¬ 
δυμοτείχου. 

7. Την υπ’ αρ. 150/21.5.86 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος, αποφασίζουμε: 

1. Εγκρίνεται τοπικό ρυμοτομικό σχέδιο στην εκτός σχεδίου πε¬ 
ριοχή του δήμου Διδυμοτείχου (ν. Έβρου) για την εκτέλεση επείγο¬ 
ντος στεγαστικού προγράμματος του Οργανισμού Εργατικής Κατοι¬ 
κίας με την ονομασία (Διδυμότειχο 1) με την δημιουργία α) των υπ’ 


αρ. 1, 2, 3, 4, 5, 6, 7, 8, 9 και 10 οικοδομικών τετραγώνων, β) 
τη δημιουργία οδών, κοινοχρήστων πρασίνων, πλατείας, χώρου παι¬ 
δικής χαράς, γηπέδου καλαθοσφαιρίσεως (ΜΠΑΣΚΕΤ), χώρων 
στάθμευσης αυτοκινήτων (Ρ), όπως φαίνεται στο χρωματισμένο σχε¬ 
τικό πρωτότυπο διάγραμμα σε κλίμακα 1:500 που θεωρήθηκε από 
τον Προϊστάμενο της Δ/νσης Πολεοδομικών Εφαρμογών με την υπ’ 
αρ. 86730/1986 πράξη του και που συνοπτικό του αντίτυπο δημο¬ 
σιεύεται με την παρούσα απόφαση. 

2. Οι όροι και περιορισμοί δόμησης του παραπάνω οικοδομικού 
τετραγώνου καθορίζονται ως εξής: 

α) Μέγιστο ποσοστό κάλυψης τριάντα πέντε τοις εκατό (35%) της 
επιφάνειας κάθε οικοδομικού τετραγώνου. 

β) Μέγιστο συντελεστής δόμησης 0,6. 

γ) Μέγιστος ύψος κτιρίων: 

στο Ο.Τ. 10 που προορίζεται για καταστήματα και αίθουσα συ- 
γκεντρώσεως πεντέμισυ μέτρα (5,5). 

στα λοιπά Ο.Τ. οκτώμισυ μέτρα (8,5). 

στα πιο πάνω ύψη περιλαμβάμεται και το ύψος της στέγης, η 
κατασκευή της οποίας είναι υποχρεωτική. 

δ) Τα κτίρια πρέπει να απέχουν από τις ρυμοτομικές γραμμές τέσσερα 
(4) μέτρα. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 22 Δεκεμβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 
























